《次韵弟观咏丹山池荷》
宋代·陈著

寺枕丹霞五月凉，藕花数朵碧漪塘。
梵天幻出水云锦，法雨洗空时世妆。
七宝池边分得种，大乘经里喷来香。
是花是色只如是，笑拍阑干何有乡。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。